Viimased päevad on elu kesklinna city-kvartalis möödunud, nagu arvatagi, selle ühe ainsama kogu Eestit puudutava sündmuse täheall. Ehk siis: tuhk ja tolm on  katnud kinni lennuliinid ja seega ei saa ma uusi prille kätte enne maikuud! Vähe sellest, kui taevased maanteed kohe lahti ei lähe, võib see sündmus veelgi kaugemasse tulevikku lükkuda ja et kevadepungad mu silmamunad ka kenasti pungitama (punguma? Pungama?) on ajanud, on läätsed (mitte Vivianid-Lilianid ega Heli) pisut välistatud. Vähemalt seniks, kuni apteegid midagi zyrtecist ja becontalist vingemat pakkuma ei hakka, olgu letilt või leti pealt.